करमा नृत्य को बचाने आयोजित होगी स्पर्धा
कुंडूख संस्कृति करमा नृत्य को क्षेत्र में बरकरार व जीवंत रखने एवं वर्ष 2015 के विदाई स्वरूप इस वर्ष को यादगार बनाने तथा नया साल 2016 के शुभ आगमन पर कंासाबेल विकासखंड के ग्राम सेमरकछार में 31 दिसंबर दिन गुरूवार को कुंडूख संस्कृति करमा नृत्य प्रतियोगिता का आयोजन किया गया है।
कुंडूख संस्कृति कार्यक्रम सम्मेलन महोत्सव समिति सेमरकछार के अध्यक्ष जगन्नाथ भगत व सचिव भोलाराम भगत ने बताया कि 31 दिसंबर को होने वाली कुंडूख संस्कृति करमा नृत्य प्रतियोगिता में फरसाबहार, पण्डरीपानी, बनगांव, खुटगांव, सिकरिया, सुईजोर, कांसाबेल, विकासखंड के टांटीडांड, भयटोली, गरईबंध, कुहूपानी, दोकडा, डुमरटोली, चोगरीबहार, के अलावा कोगाबहरी, बरजोर, फरसाजुनगाईन, महादेवमुण्डा, बटाईकेला, हथगडा, केन्दुटोला, कांसाबेल, इसी तरह से पत्थलगांव, विकासखंड से बगईझारिया, माकरचुआ, गोढी, जुनाडीह, झिंरेल, रेडें, चिकनीपानी, जैंसे कई गांव से लगभग 50 से अधिक करमा टीमों की आने की संभावना हैं। उन्होने कहा िक इस प्रतियोगिता में प्रथम स्थान आने वाली टीम को 5000 रूपए प्रथम पुरस्कार के रूप में दिया जाएगा तथा द्वितीय स्थान आने वाली टीम कों 3000 रूपए का पुरस्कार दिया जाएगा। वही प्रतियोंगिता में शामिल होने वाली प्रत्येक करमा पार्टी को दो-दो हजार रूपए की सांत्वाना पुरस्कार दिया जाएगा। प्रतियोगिता में शामिल होने के लिए समिति के द्वारा प्रवेश शुल्क 100 रूपए है। श्री भगत ने बताया कि प्रवेश शुल्क 31 दिसंबर को प्रातः 10 बजे तक जमा किया जा सकता हैं।
hin_Deva awa_Deva hin_Deva